钦定古今图书集成/理学汇编/经籍典/第067卷 > 《太极图解》一卷
## 钦定古今图书集成/理学汇编/经籍典/第067卷 > 《太极图解》一卷

### 按易时中序道之在于世也犹行地之水乎源出于一而其流必分至其流之委也必合而后有所止然则是水也虽其流之远而不可量极其所谓源者固

未尝变也。今学道者委弃不循，而必源之得势，固无
有以委之去源之远也。疑源之不在于是，而以为有
二水焉，亦不察之过也。载道莫备于经，《易》者，五经之
源也。羲、文、周、孔之相承，源所从来，至一而无二也。由
汉逮宋，为《易》之言者无虑百家，殊途异派，其分多矣。
最后乃有濂溪周氏、伊川程氏、考亭朱氏之学，合异
为同，统殊归一，卒极于羲、文、周、孔之旨醇如也。士之
有志于《易》，而欲明羲、文、周、孔之言者，不尽心于朱子
之学，其何所循沿以上溯乎？朱子之于《易》，究图书之
微旨，会《易传》之奥义，以统承乎画卦生爻之初，所谓
“委之合而止”者，固在是矣。嗟乎，今之治《易》者何其众
也？于朱子之学莫能专而精焉，将何以论于“画卦生
爻之初，而明羲文周孔”之言哉？肆我蔡虚斋先生天
挺其资，神授之识，卓然有追前开后之志，沉涵浸渍
于义理之中，而〈阙〉“分析解剥乎文字之际，穷其平生
之力，而无须臾之暇尽心于朱子之学者，我朝一人
而已。”盖朱子之尽心于孔子，无所不该，而于《易》为大；
故虚斋之尽心于朱子，亦无所不究，而于《易》为深。此
图之解，推衍图书，探索卦畴，入于精微而极乎广大，
孜孜然惟委之循沿而不止，源之既得矣。时中少而
知学，即游先生之门，士之在门者以百数。先生独加
器待以为可语以斯言，忘其颛愚，黾勉朝夕，虽于精
蕴，未能庶几，隐词显义，闻之于进见而绎之于退私
者。盖亦有年天丧斯文，梁木其坏。时中独抱遗编，不
敢弃颓而无所启发，遂终为颛愚之人，大负先生往
日之所待。每一临文展卷，未尝不愧悚陨越，如不能
生。顾今日就荒落，恐终已矣！惟先生之学，著而为书
者，既已家挟而人颂之，此编乃其著述之大者，士或
以无所资于时文，莫肯尽心，故时中刻而传之，以与
同志者共，且僭述其概以告之，使知斯道之委，盖在
于此。嗟乎！学者果有志于羲、文、周、孔之言以得其源
者，其可忽焉而不尽心哉！

### 王云凤订正复古易十二篇

### 按云凤后序秦以易为卜筮书得不焚故易在六籍中为完书汉人有以十翼冠一传字于其首而统附于上下经二篇之后者或曰费直为之今考其本传

则曰：“以《彖》《象》《系辞》《文言》解说《上、下经》而已。”岂费氏始
以传说经，其徒转相传授，遂自附其后与？厥后郑元
始析《彖》《象》附于各卦之末，王弼宗之，复以《彖》并《大象》
缀于各卦之下，《小象》缀于各爻之下，而《干》则仍其旧，
又增《文言》于乾坤之后，虽欲使学者寻省《易》了，而不
知孔子之《易》，固未可为文王、周公之《易》也。程子作传，
亦用弼本。汲郡吕氏、嵩山晁氏始欲复古《经》《传》各为
一书，而间有未尽合者。东莱吕氏又更定著，始复孔
子之旧，而朱子因之以作《本义》。呜呼！《易》之为书也，广
大悉备，是以儒者尚之。然穿凿于汉人之支离，假托
于异端之邪曲，书虽存而道则晦矣。书不亡犹可以
明道，而郑、王二子乃割裂混乱焉，遂使千百年来世
不复见古圣人之完书，其亦不幸矣哉！朱子复求古
《易》，所取甚博，卒从东莱，所以处之者已审。后圣有作，
盖无以《易》，而董、张、胡、陈诸家，相继攘臂而起，各用己
见，更置纷纷。迄我朝儒臣纂辑诸经于《易》，谓程、朱不
可偏废，乃从程氏本，而以《本义》分附之，且有删改于
其间。自是朱、吕之《易》复为郑、王之《易》，而读《本义》者，往
往有不得其说者矣。尝与莆田宋孔时谈《易》，孔时属
余缮写如朱、吕元本，于是更可考究，以就此编，藏之
巾笥，用备私览，且以就正于同志君子云。

### 杨廉先天后天图学考正〈阙〉卷

====按廉自序易始于伏羲止于卦图而已其后夏商周之易因之以演夏曰连山以艮为首商曰归藏以坤====为首。周曰“《周易》，以干为首。”当孔子赞《周易》之时，伏羲、
夏商之《易》尚存，孔子犹及见之。观其论伏羲之《易》，而
兼取于坤藏之义，吾知其有见于商之《易》矣。论文王
之《易》而兼取于艮始之义，吾知其有见于夏之《易》矣。
至于《易》有太极、两仪、四象以及天地定位、数往知来
之说，发明极详，非以伏羲卦图日谛视之，不至是也。
然自孔子而后，仅有《周易》孤行，其馀三易遂寖以隐。
夫《连山》《归藏》，隐而《易》塞其流；伏羲卦图，隐而《易》迷其
源，求黄河而不于昆仑，求江汉而不于嶓冢、岷山，可
乎？不然，孔子所赞者《周易》耳，而何其言伏羲之《易》不
一而足哉？寥寥千载，至宋邵子始得伏羲卦图而推
明之，以复传于世，而于文王八卦亦兼明之，以伏羲
《易》为先天，以文王《易》为后天，邵子之功，不其大哉！自
邵子之传此《易》，如林栗、袁枢辈往往诋之非，朱子作
《启蒙本义》以力主其说，亦未必盛传于世如今也。朱
子之功，不其大哉！予少即治《易》，特为科举之学，未能
深究。近于暇日取《先天》《后天卦图》，潜思默玩，似觉有
味，僭为考证，以便检阅。呜呼。言之所会者浅。象之所
会者深。知《易》君子尚其有以诲予哉。

### 按桑悦序连山归藏夏商之易有无不可知而伏羲之易为周易之宗祖则确然之理也伏羲卦图为方外閟之已久逮宋康节邵先生遂指出之为先天图

而以文王之卦为后天，至朱子亦尊信而表章之也。
方正杨先生合二图，会先儒议论，剖析详明，谓非深
明《易》道者耶？且言孔子云：“先天而天弗违，后天而奉
天时”，谓天人合一事，而与前二图无干涉，实有卓然
之见者矣。